Aikido Toho Iai  Aikido Toho Iai er grundlagt af Shoji Nishio for at fremme forståelsen af sammenhængen mellem aikido og brugen af sværd, kaldet (iaito).  Stilen består af iaido-lignende kata, hvoraf de fleste direkte kan relateres til specifikke aikidoteknikker. Der trænes også partnerøvelser af typen ken-tai-ken (sværd mod sværd) og ken-tai-jo (sværd mod stav), hvor sværdet dog er i form af en bokken. Disse øvelser er også en del af aikido-pensum og er således med til at integrere de to discipliner.  I mange år har Danish Aikikai arrangeret undervisningslejre hvert år i påskeferien. Siden 2002 har underviseren været Takao Arisue, der er 7. dan i både aikido og aikido toho iai.  Der er i dag 15 kata. I den første læres basal brug af sværdet, de næste 13 relateres til aikido teknikker, som det fremgår af nedenstående liste. I den sidste forestiller man sig, at der er en genstand placeret på et lille bord, der så skæres midt over. Det er meget ceremonielt, og er med for at bevare en forbindelse til traditionerne omkring det japanske sværd.   Man kan, i lighed med øvrige moderne budo-discipliner, opnå dangrader (sort bælte) inden for "aikido toho iai". Dette administreres af organisationen Aikido Toho Iai Kenkyukai, hvis danske gren er Danish Aikikai.